ফেক জেলার অধিকাংশই পাহাড়িয়া। এই জেলার ৭০% চিরসবুজ বনাঞ্চলে পূর্ণ হয়ে আছে। এই জেলার সর্বোচ্চ উচ্চতার পর্বতটি হল মাউন্ট জানিবো, যা সমুদ্রপৃষ্ঠ থেকে ২৪০০ মিটার উচ্চতায় অবস্থিত। জেলাটির অঞ্চলসমূহের মধ্যে সমুদ্রপৃষ্ঠ থেকে সর্বনিম্ন উচ্চতায় অবস্থিত সদরস্থান ফেক (১৫২৪ মিটার) ও সর্বোচ্চ উচ্চতায় অবস্থিত ফুটসেরো নামের গ্রামটি (২১৩৬ মিটার)।

জেলাটির সর্ববৃহৎ নদীগুলির মধ্যে প্রধান হল টিজু, লান্নি, আরাচু এবং মূল হ্রদগুলি হল শিলই, চিদা ও জুদু। ২০০২ সালের তথ্য অনুসারে, এই জেলার ৮৯টি স্বীকৃতিপ্রাপ্ত গ্রামের মধ্যে বারটি গ্রাম এখনও রাজপথে সংযুক্ত হয়নি। একইভাবে ৮৯টির গ্রামের মধ্যে মাত্র নয়টি গ্রামে নিয়মিত জলের ব্যবস্থা আছে।

ফেক জেলায় অবস্থিত আভাংশু আন্তর্জাতিক সীমা সুরক্ষা পোস্ট, যা আভাংশু বলেও জানা যায়, ভারত-মায়ানমার সীমান্তের একটি আন্তর্জাতিক সীমা সুরক্ষা পোস্ট।

প্রশাসন
ভাষা
ভৌগোলিক অবস্থান
জলবায়ু